राज ठाकरे ने कहा था- अवैध दरगाह नहीं तोड़ी गई तो पास में गणपति मंदिर बनाएंगे
Raj Thackeray claims ‘mystery dargah’ coming up in Mahim sea, मुंबई के शिवाजी पार्क में बुधवार को एमएनएस प्रमुख राज ठाकरे ने एक रैली को संबोधित किया।
मुंबई में माहिम बीच पर बनी एक दरगाह को गुरुवार सुबह BMC ने हटा दिया। पुलिस की भारी मौजूदगी के बीच बुलडोजर से दरगाह हटाई गई। BMC मलबे को भी ट्रकों में भरकर ले गई है।
दरअसल, बुधवार को MNS नेता राज ठाकरे ने कहा था कि माहिम के पास समुद्र में अतिक्रमण करके एक मजार बनाई गई है। अगर इसे नहीं तोड़ा गया तो उसके पास बड़ा गणपति का मंदिर बनाएंगे।
कोस्टल रेगुलेशन जोन के चलते हटाई दरगाह: मंत्री
महाराष्ट्र सरकार में मंत्री दीपक केसरकर ने कहा कि कोस्टल रेगुलेशन जोन (CRZ) को ध्यान में रखते हुए दरगाह को हटाने का फैसला लिया गया। कोस्टल रेगुलेशन जोन एक्ट के तहत समुद्र के अंदर किसी तरह का निर्माण नहीं किया जा सकता है। इसमें कुछ गलत नहीं है। हम सभी धर्मों का सम्मान करते हैं।
मंत्री दीपक केसरकर ने कहा कि हम बालासाहेब ठाकरे के विजन पर विश्वास करते हैं। पहले बालासाहेब ऐसे मुद्दों को उठाया करते थे, अब राज ठाकरे उठा रहे हैं। राज ठाकरे की वजह से हमें पता चला कि CRZ एक्ट का उल्लंघन हो रहा है, इसलिए हमने एक्शन लिया।
मीडिया रिपोर्ट्स के मुताबिक, दरगाह को हटाने का आदेश मुंबई के रेजिडेंट कलेक्टर ने दिया। सुबह 8 बजे कलेक्टर और डीसीपी समेत 6 अधिकारी मौके पर पहुंच गए थे।
राज ठाकरे ने कहा था- मजार नहीं तोड़ी तो बगल में गणेश मंदिर बनेगा
राज ठाकरे ने बुधवार को शिवाजी पार्क में एक रैली को संबोधित किया। इस दौरान उन्होंने मुंबई में माहिम के पास समुद्र में बन रही एक दरगाह का वीडियो दिखाया। उन्होंने कहा कि कुछ सालों पहले तक यहां कुछ नहीं था। अब अनधिकृत तरीके से यहां मजार बनाई जा रही है।
माहिम पुलिस स्टेशन करीब है। महानगरपालिका के कर्मचारी घूमते रहते हैं। सब सोए हुए हैं। किसी को कुछ पता नहीं। मैं इसे हटाने के लिए एक महीने का टाइम देता हूं। अगर इसे नहीं तोड़ा गया तो उसके पास बड़ा गणपति का मंदिर बनाएंगे। उन्होंने कहा कि एक बार मेरे हाथ में राज्य आया तो सब कुछ सीधा कर दूंगा।
मुझे जावेद अख्तर जैसा मुसलमान चाहिए
मुझे धर्मान्ध हिन्दू नहीं चाहिए। मुझे धार्मिक हिन्दू चाहिए। मुझे जावेद अख्तर जैसा मुसलमान चाहिए, जो पाकिस्तान में जाकर उनको आइना दिखा सके। इस दौरान राज ठाकरे ने जावेद अख्तर की बाइट भी स्टेज पर चलाई। दरअसल जावेद अख्तर ने पाकिस्तान में हुए फैज फेस्टिवल में आतंकवाद की निंदा की थी। उन्होंने कहा था कि 26/11 मुंबई हमले को अंजाम देने वाले लोग आपके मुल्क में अभी भी घूम रहे हैं। ये शिकायत अगर हर हिंदुस्तानी के दिल में है तो, आपको बुरा नहीं मानना चाहिए।
मैं शिवसेना प्रमुख नहीं बनना चाहता था
मैं शिवसेना से क्यों बाहर निकला इस पर नहीं बोलना है। कुछ लोग ये कहानी बना रहे हैं कि मैं शिवसेना प्रमुख बनना चाहता था। ये बिल्कुल झूठ है। मुझे मालूम था कि धनुष बाण बाला साहेब ठाकरे को छोड़कर कोई हैंडल नहीं कर पाएगा।उन्होंने कहा कि पिछले दो साल से महाराष्ट्र की राजनीति काफी बदली है।
शिवसेना के चुनाव चिन्ह धनुष-बाण की लड़ाई में तू-तू, मैं-मैं देख कर अफसोस हुआ। हमें जो खत्म हो गई पार्टी कहा करते थे, उनकी आज क्या हालत है देखिए। यह भीड़ देखकर कोई कह सकता है कि मनसे खत्म हो गई पार्टी है?
राज ठाकरे ने मस्जिदों से लाउडस्पीकर बंद करवाने की मांग की 
राज ठाकरे ने मस्जिदों से लाउडस्पीकर बंद करवाने के लिए सरकार से मांग की। उन्होंने कहा कि मेरी सरकार से मांग है कि आप लोगों को बताओ कि मस्जिद से लाउडस्पीकर बंद करो, नहीं तो हम बंद करवा देंगे,आप ध्यान हमारी तरफ से हटा लो।
मामले से जुड़ी ये खबरें भी पढ़ें...
जावेद बोले- मुंबई हमले के आतंकी पाकिस्तान में खुलेआम घूम रहे
मशहूर गीतकार और शायर जावेद अख्तर ने लाहौर में खुले मंच से कह दिया कि मुंबई हमले की साजिश रचने वाले पाकिस्तान में खुलेआम घूम रहे हैं। वो आतंकी नॉर्वे या इजिप्ट से नहीं आए थे। इस पर उनकी खूब तारीफ हो रही है। जावेद साहब पाकिस्तान के लाहौर में 17 से 19 फरवरी तक आयोजित 'फैज फेस्टिवल' में पहुंचे थे। पूरी खबर पढ़ें...
उद्धव VS शिंदे विवाद में SC का राज्यपाल से सवाल:संवैधानिक संकट था जो विश्वास मत बुलाया?
सुप्रीम कोर्ट में CJI डीवाई चंद्रचूड़ ने महाराष्ट्र के शिवसेना विवाद पर सुनवाई के दौरान सॉलिसिटर जनरल तुषार मेहता से कई सवाल किए। CJI ने कहा कि तत्कालीन राज्यपाल भगत सिंह कोश्यारी ने जल्दबाजी में विधानसभा सत्र बुलाने का फैसला किया। उनके इस फैसले के कारण उनकी भूमिका पर कई सवाल खड़े होते हैं। पूरी खबर पढ़ें...